\chapter{Sparsommelighed og gyldighed}
Sparsommelighedsprincippet dikterer at såfremt man kan vælge mellem forskellige teorier der i sammenlignelig grad kan beskrive samme fænomen, bør den simpleste teori vælges. Kriterier for den simpleste model inkluderer flere parametre som f.eks. hvor god forudsigelighed modellen har, om den er intuitiv, sammenhæng med allerede kendte teorier osv. [mm7, GauchChaper8.pdf]

I nogle tilfælde kræver et fænomen en kompleks model som måske ikke umiddelbart synes at følge sparsommelighedsprincippet. Anvendes en for simpel model fejlagtigt opstår der problemer med gyldighed. Problemer med gyldighed kan opstå både deduktivt og induktivt. Overskrides forudsætningerne for en lineær model vil det først blive opdaget når systemet implementeres, hvilket kan udgøre et stort problem. Udføres der en begrænset dataindsamling for et system der derefter konkluderes at være lineært, uden at være det, vil det ligeledes føre til problemer med gyldighed. [mm7, slides]

\section{Sparsommelighed og gyldighed i projektet}
I vores projekt benyttes sandsynlighedsregning til at analysere hvorvidt en kodningsstrategi er bedre end en anden. Sandsynlighedsregning kan være en generalisering af et endeligt antal målepunkter. Hvis f.eks. en kodningsstrategis dekodningssandsynlighed simuleres på en computer, vil det ske ved at gennemløbe én transmission et endeligt antal gange hvorefter forholdet mellem succesfulde og usuccesfulde pakker anses for at være et udtryk for denne sandsynlighed. Benyttes tilstrækkeligt mange gentagelser vil den estimerede sandsynlighed være gyldig i et givet omfang. I virkeligheden vil dekodningssandsynligheden være en uendelig sum, hvilket betyder at det vil være nødvendigt at gentage simuleringen uendeligt mange gange før resultatet bliver præcist. Der er en chance for at vores simple pakketabsmodel ikke er gyldig eller i nogen grad mangler detaljer, derfor bør de simulerede resultater verificeres af reelle systemtest for at øge gyldigheden af vores konklusioner. 

\section{Sparsommelighed og gyldighed i kurser}
Desuden benytter vi i vores kurser en model for en trådløs transmissionskanal. Denne model består af en sender og en modtager samt en trådløs kanal som indeholder induceret støj. Støjen antages i modellen at være additiv hvid Gaussisk distribueret støj. Gaussisk distribueret støj oprinder fra mange naturlige kilder hvilket gør det til en god model i de fleste tilfælde, men i tilfælde med refleksioner på omkringværende flader, huse og lignende, vil modellen ikke passe da dér vil være støj som ikke er gaussisk distribueret. En generel model for en transmissionskanal hvor alle forstyrrelser indgår er umulig at lave, fordi den er afhængig af uoverskueligt mange faktorer. Derfor benyttes sparsommelighed til at gøre beregninger mulige og for at have en overskuelig model som tilnærmer sig virkeligheden tilstrækkeligt i de fleste tilfælde. Dette resulterer i at modellen benytter den simpleste og logiske løsning.
